jkorsvik/nowiki_second_scrape_merged huggingface dataset:
Genar Andrinúa

Genar Andrinúa Kortabarria (født 9. mai 1964 i Bilbao) er en spansk tidligere fotballspiller.
Andrinua gikk gradene hos Athletic Bilbao, hvor han fikk sin førstelagsdebut 29. oktober 1983. Han etablerte seg på laget etter å ha tilbragt 1985/86-sesongen på utlån til Real Valladolid. Han spilte totalt 356 kamper og scoret 21 mål for Athletic inntil han la opp i 1997.


== Karriereoversikt ==


== Referanser ==


== Eksterne lenker ==
(en) Genar Andrinua – FIFA 
(en) Genar Andrinua – Transfermarkt 
(en) Genar Andrinua – national-football-teams.com 
(en) Genar Andrinua – FootballDatabase.eu 
(en) Genar Andrinua – EU-Football.info 
(en) Genar Andrinua – FBref 
Athletic Bilbao
BDFutbol
Sommavassdraget

Sommavassdraget har et totalt nedbørsfelt på 83,9 km² og inngår i både Begnavassdraget og Drammensvassdraget. Vassdraget ligger for det meste i Ådal, i Ringerike kommune i Viken (Buskerud fra 1. januar 2024), men deler av nedbørsfeltet strekker seg over grensene til kommunene Jevnaker (Viken til 1. januar 2024, deretter Akershus) og Gran i Innlandet.Sommavassdraget omhandler innsjøen Samsjøen (3,3 km² ved høyeste regulerte vannstand) med tilsig fra ulike myrområder og tjern via blant annet Haugerudelva, Vesle Samsjøelva, Hadelandsbekken og en rekke mindre bekker. Selve innsjøen har et nedbørsfelt på 64,08 km² og et magasinvolum på 17,1 millioner m³. Ved utløpet sør i innsjøen dannes elva Somma som drenerer vassdraget gjennom Somdalen til østbredden av Ådalselva (en elvestrekning Begna mellom Sperillen og elvas samløp med Randselva i Hønefoss) ved småbruket Odda (gnr. 275/22). Somma har tilsig fra en rekke mindre bekker i hele sitt løp, blant annet fra Askemyrbekken, Svimpedalsbekken og Tverrbekken.
Sommavassdraget er regulert og Samsjøen fungerer som et vannmagasin for kraftverkene nedstrøms utløpet til Ådalselva. Innsjøen har en reguleringshøyde 6 meter (207,07–213,07 moh.). Av reguleringshøyden utgjør 1,5 m oppdemming og 4,5 m senkning. I tidligere tider var vassdraget regulert for tømmerfløting. I brøtningen på våren kunne det da gå 30-40 m³/s i Somma.


== Se også ==
Ytre Ådal
Ådal
Somdalen
Hallingby


== Referanser ==
Olav Lund (politiker)

Må ikke forveksles med bokseren Olav Lund (1908-1991)Olav Lund (1942-2014) var en Arbeiderparti-politiker fra Vang i Hedmark som var vararepresentant til Stortinget i tre perioder fra 1985 til 1997, og som var fast møtende stortingsrepresentant fra november 1990 til september 1992 mens Sigbjørn Johnsen var medlem av regjeringen.I det sivile liv arbeidet Lund som industriarbeider ved Kværner-Thune (Ma-Tro-Fa) på Hamar 1966-1993, og som klubbformann her 1971-1986, konserntillitvalgt i Kværner 1982-1986. Han var distriktssekretær i Norsk Arbeidsmandsforbund 1993-1995 og distriktssekretær for LO i Hedmark fra 1995. Han var også leder i Hamar Jern og Metall, og var varaordfører i Vang 1987-1989.


== Referanser ==


== Eksterne lenker ==
(no) Olav Lund hos Stortinget 
(no) Olav Lund hos Norsk senter for forskningsdata
Edgar Savisaars regjering

Edgar Savisaars regjering var Estlands regjering fra 3. april 1990 til 30. januar 1992. Regjeringen styrte i en overgangsperiode mellom oppløsningen av Sovjetunionen og etableringen av Estlands folkevalgte organer. Regjeringen hadde basis i protopartiet Folkefronten.Den 30. mars 1990 erklærte Det øverste sovjet i Den estiske sosialistiske sovjetrepublikk at Estland var ulovlig okkupert av Sovjetunionen. Få dager senere overtok Folkefrontens leder Edgar Savisaar som formann i ministerrådet etter «reformkommunisten» Indrek Toome. Folkefronten opptrådte sjelden disiplinert, og Savisaar, som selv var omstridt innen bevegelsen, ble valgt med knappest mulig flertall i Det øverste sovjet.

I mai 1990 var Moskva-tro demonstranter klare til å ta seg inn i regjeringsbygningene i Castrum Danorum (Toompea) i Tallinn. Savisaar oppfordret i radio folket til å forsvare statsorganene mot kuppforsøk, og 15–20 000 sivilister strømmet til og presset demonstrantene tilbake uten å bruke vold.Etter kuppforsøket i Sovjetunionen i august 1991 ble Estland gjenopprettet som en selvstendig republikk. Det øverste sovjet omdannet seg selv til parlament inntil de første frie parlamentsvalgene kunne holdes. Formannen i ministerrådet, Savisaar, ble Republikken Estlands statsminister. Den tidligere formannen i Det øverste sovjet, Arnold Rüütel, fungerte som Republikken Estlands president.Savisaar styrte under vanskelige økonomiske forhold med varemangel og hyperinflasjon. Savisaar meldte sin avskjed som statsminister den 23. januar 1992, etter at han ikke fikk parlamentets støtte for sin krisepolitikk. Parlamentet gav regjeringsoppdraget til Savisaars transport- og kommunikasjonsminister, Tiit Vähi.


== Referanser ==
Michael Daingerfield

Michael Deingerfield (født 1970) er en canadisk stemmeskuespiller.


== Eksterne lenker ==
(en) Offisielt nettsted 
(en) Michael Daingerfield på Internet Movie Database 
(en) Michael Daingerfield hos The Movie Database
Jan Ivar Hoff

Jan Ivar Hoff (født 5. november 1961 i Finnmark, død 12. november 2019 i Rogaland) var en norsk offiser (oberstløytnant i Hæren).
Han gikk befalsskolen for infanteriet i 1980 og ble senere spesialsoldat, jeger med fallskjermutdannelse, blant annet på grensa til Sovjetunionen. Hoff hadde til sammen nesten sju år utenlandstjeneste i ti forskjellige land: Libanon, Bosnia-Hercegovina, Irak, Afghanistan, Albania, Italia, England, Tyskland, Syria og Sør-Sudan. Under oppdraget i Sør-Sudan reddet han livet til Shilluk-kongen Kwongo Dak Padiet. Som takk ble han utnevnt til æresgeneral i kongens egen hær og mottok to levende geiter.Hoff fikk i 2016 diagnosen hjernekreft med spredning, noe han var åpen om til media. De siste årene av sitt liv jobbet han som stabssjef ved HV-08 i Vatneleiren, en stilling han hadde fram til sin død.


== Utmerkelser ==
Jan Ivar Hoff mottok en rekke utmerkelser gjennom alle sine år i internasjonal tjeneste. Den høyeste utmerkelsen var Forsvarets medalje for edel dåd, som han mottok på frigjørings- og veterandagen 8. mai 2018. Denne mottok han på bakgrunn av en hendelse i Sør-Sudan hvor han ledet en redningsaksjon som reddet livet til 550 mennesker.


== Referanser ==
Biristrand skole

Biristrand skole er en tidligere barneskole som lå på Biri i Gjøvik kommune. Skolen ble etablert i november 1893 og nedlagt i juni 2022. Elevene ble overført til Skrinnhagen skole. Skolen hadde lysløypa rett utenfor, og en egen skibakke med trekk og flombelysning.


== Historie ==
Da Biristrand skole stod ferdig i 1893 hadde den to klasserom og leilighet for både lærer og lærerinne. I 1900 gikk det hele 112 barn på skolen, men i 1988/89 var elevtallet nede i 43. På grunn av lavt elevtall har skolen flere ganger de senere årene vært truet med nedlegging.
Fredag 17. juni 2022 var den siste skoledag for elevene ved Biristrand skole. Da var 129 år lang skolehistorie i Biristrand kommet til vegs ende.


== Referanser ==
Skrinnhagen skole

Skrinnhagen skole er en barneskole som ligger i Biri, Skolen har 35 ansatte og er en ren barneskole som i dag har i overkant av 200 elever på 1.–7. trinn. Skrinnhagen har vært skole siden det første skolebygget ble åpnet i 1839.


== Referanser ==
Redalen skole

Redalen skole er en barneskole som ligger i et 12 km nord for Gjøvik sentrum. Skolen ligger i Redalen.
Lara Jurčić

Lara Jurčić (født 9. juni 2006 i Zagreb) er en kroatsk friidrettsutøver som konkurrerer i sprintløp. Hun vant 200 meter under Sommer-EYOF 2022. 


== Idrettskarriere ==
Jurčić vant 60 meter og 200 meter under Jugend-Hallenmeeting i Tyskland innendørs i januar 2022. Under det kroatiske U18-mesterskapet i friidrett innendørs 2022 vant hun 60 meter og kom på sjuendeplass på 200 meter. Utendørs vant hun 100 meter og 200 meter under det kroatiske U18-mesterskapet i friidrett, og hun fikk også gull på 4 x 100 meter stafett og på medleystafetten der. I juni deltok hun i U18-balkanmesterskapet i friidrett 2022, som ble arrangert i Montenegro, og fikk der gull på 100 meter og på 4 x 100 meter stafett. Hun kom på tredjeplass på 200 meter under U18-EM i friidrett 2022, bak Faith Akinbileje og Holly Okuku. Hun vant 200 meter under det kroatiske U20-mesterskapet i friidrett, og fikk bronse på 100 meter, og hun fikk også gull på 4 x 100 meter stafett.Hun deltok i friidrett under Sommer-EYOF 2022, og vant der 200 meter.


== Referanser ==


== Eksterne lenker ==
(en) Lara Jurčić – World Athletics 
(en) Lara Jurčić – TheSports.org 
Profil hos EYOF 2022
Friidrett under Sommer-EYOF 2022

Friidrett under Sommer-EYOF 2022 (European Youth Summer Olympic Festival) ble arrangert på SNP Stadium i Banská Bystrica i Slovakia fra 25. til 30. juli 2022.


== Medaljeveinnere ==


=== Gutter ===


==== Baneøvelser ====


==== Tekniske øvelser ====


==== Mangekamp ====


=== Jenter ===


==== Baneøvelser ====


==== Tekniske øvelser ====


==== Mangekamp ====


== Referanser ==


== Eksterne lenker ==
EYOF2022 - Athletics
Vita Penezić

Vita Penezić (født 17. oktober 2006 i Zagreb) er en kroatisk friidrettsutøver som konkurrerer i sprintløp. Hun ble kroatisk mester på 100 meter i 2022, og fikk sølv på 100 meter under Sommer-EYOF 2022. 


== Idrettskarriere ==
Penezić kom på tredjeplass på 60 meter under det kroatiske U23-mesterskapet innendørs i 2022, og hun ble kroatisk U20-mester på 60 meter innendørs. Hun deltok i U20-balkanmesterskapet i friidrett innendørs 2022, og kom der på åttendeplass på 60 meter, og Kroatia kom på fjerdeplass på 4 x 400 meter stafett. Hun fikk sølv på 60 meter under det kroatiske U18-mesterskapet innendørs. 
Utendørs deltok hun i U18-balkanmesterskapet i friidrett 2022, og fikk der bronse på 100 meter, og Kroatia vant 4 x 100 meter stafett. Den 25. juni vant hun 100 meter under det kroatiske mesterskapet i friidrett, og vant med det sin første nasjonale seniortittel. Hun deltok i U18-EM i friidrett 2022, men nådde ikke finalen på 100 meter. Hun kom på andreplass på 100 meter under det kroatiske U20-mesterskapet, og fikk der gull på 4 x 400 meter stafett.Hun deltok i friidrett under Sommer-EYOF 2022, og fikk der sølv på 100 meter, bak Alice Pagliarini fra Italia.


== Referanser ==


== Eksterne lenker ==
(en) Vita Penezić – World Athletics 
Profil hos EYOF 2022
Brownsville

Brownsville er et stedsnavn som er i bruk i den angelsaksiske verden.

Brownsville (Texas)
Brownsville (Tennessee)
Brownsville (Tennessee)

Brownsville er en administrasjonssenteret i Haywood County i Tennessee i US. Ved folketellingen i 2010 hadde byen 10 292 innbyggere, mens det ble registrert 9 788 i 2020-tellingen.
Stedet er oppkalt efter general Jacob Jennings Brown, en offiser som deltok i 1812-krigen.


== Referanser ==


== Eksterne lenker ==
(en) Offisielt nettsted 
(en) Brownsville, Tennessee – kategori av bilder, video eller lyd på Commons
Kaja Kallas’ andre regjering

Kaja Kallas’ andre regjering tiltrådte som Estlands regjering den 18. juli 2022. Regjeringen utgår fra Det estiske reformpartiet, Fedreland (Isamaa) og Det sosialdemokratiske partiet, som sammen har flertall i Estlands riksdag. Reformpartiets leder Kaja Kallas er regjeringssjef.Kaja Kallas’ første regjering brøt sammen i løpet av sommeren 2022. At Det estiske senterpartiet stemte imot et lovforslag på utdannelsesområdet fikk Kallas til å avskjedige samtlige av partiets regjeringsmedlemmer. Kallas henvendte seg så til kristendemokratene og sosialdemokratene om regjeringssamtaler, som etter en drøy måned endte med en ny regjeringsdannelse.


== Referanser ==
Their Compact

Their Compact er en amerikansk stumfilm fra 1917, regissert av Edwin Carewe.


== Handling ==
James Van Dyke Moore forlater et dårlig kjærlighetsforhold i hjem-byen. Men kort tid etter at han slår seg ned i er nytt område møter han Ace High Horton, byens største bølle, som truer med å overta en gruve som Moore eier. Han havner i en konfrontasjon mot Horton, og i denne prosessen imponerer Moore den attraktive Mollie Anderson. En dag kommer Robert Forrest sammen med sin nye kone Verda, som var Moores tidligere kjæreste.
Samtidig som Forrest er ute og inspiserer gruvene hans, blir Verda og Horton kjærester. De planlegger å stikke av sammen, men når Forrest kommer tilbake informerer Verda ham om at hun ønsker å forlate byen for å unnslippe Moores romantiske fremskritt. Den natten blir Forrest vitne til at Verda skyter Horton, men Moore blir snart anklaget for denne forbrytelsen og arrestert.


== Skuespillere ==
Francis X. Bushman som James Van Dyke Moore
Beverly Bayne som Mollie Anderson
Henry Mortimer som Robert Forrest
Harry Northrup som Ace High Horton
Mildred Adams som Verda Forrest
James Robert Chandler som Pop Anderson
John Smiley som Peters
Thomas Delmar som Thompson


== Referanser ==


== Eksterne lenker ==
(en) Their Compact på Internet Movie Database 
(en) Their Compact på AllMovie
Those Without Sin

Those Without Sin er en amerikansk stumfilm fra 1917 regissert av Marshall Neilan.


== Skuespillere ==
Blanche Sweet som Melanie Landry
Tom Forman som Bob Wallace
Clarence Geldart som Richard Landry
Guy Oliver som Henry Melon
James Neill som Doctor Wallace


== Referanser ==


== Eksterne lenker ==
(en) Those Without Sin på Internet Movie Database 
(en) Those Without Sin på AllMovie
OFC Champions League 2022

OFC Champions League 2022 var den 21. sesongen av mesterligaen for Oceania Football Confederation  (OFC). Auckland City vant mesterligaen etter å ha slått Vénus 3–0 i finalen.


== Gruppespill ==


== Sluttspill ==


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata


== Se også ==
Eusebius Mandyczewski

Eusebius Mandyczewski (1857–1929) var en østerriksk musikkviter og komponist av rumensk opphav.
Som musikkviter gjorde Mandyczewskis seg bemerket for sine kritiske utgaver av verk av Ludwig van Beethoven, Johannes Brahms, Joseph Haydn og Franz Schubert.
Som selvstendig komponist ble Mandyczewski spesielt kjent for 12 ortodokse  messer, men han skrev også klaververk, korverk og annet. Han bearbeidet også verk av Johann Sebastian Bach, Haydn og Schubert, og av 200 rumenske folkesanger.


== Referanser ==


== Kilder ==
Theophil Antonicek: «Mandyczewski Eusebius». I Österreichisches Biographisches Lexikon 1815–1950 (ÖBL). Bind 6, Verlag der Österreichischen Akademie der Wissenschaften, Wien 1975, ISBN 3-7001-0128-7, s. 49.
(de) Martha Handlos: «Mandyczewski, Eusebius.» I Neue Deutsche Biographie (NDB). Bind 16, Duncker & Humblot, Berlin 1990, ISBN 3-428-00197-4, s. 20 (digitalisering).


== Eksterne lenker ==
(en) Eusebius Mandyczewski – kategori av bilder, video eller lyd på Commons 
(en) Eusebius Mandyczewski på MusicBrainz 
(de) Verk av og om Eusebius Mandyczewski i katalogen til det tyske nasjonalbiblioteket
(de) Verk av og om Eusebius Mandyczewski i Deutsche Digitale Bibliothek
(en) Fritt tilgjengelige noter av Eusebius Mandyczewski i International Music Score Library Project
Giulio Dalla Rosa

Giulio Dalla Rosa eller Giulio Della Rosa (født 10. oktober 1642 i Parma, død 31. desember 1699) var en italiensk katolsk prelat som var biskop av Borgo San Donnino (1698–1699).Giulio Dalla Rosa ble presteviet 6. juni 1666.Den 21. juli 1698 ble han under pave Innocens XII utnevnt til biskop av Borgo San Donnino. Den 25. juli 1698 ble han bispeviet av Emmanuel-Theódose de la Tour d'Auvergne de Bouillon, kardinalbiskop av Porto e Santa Rufina, med Francesco Pannocchieschi d'Elci, erkebiskop av Pisa, og Prospero Bottini, titulærbiskop av Myra, som medkonsekrerende.Han var biskop av Borgo San Donnino frem til sin død 31. desember 1699.


== Episkopalgenealogi ==
Hans episkopalgenealogi er:

Kardinal Scipione Rebiba (1504–1577)
Kardinal Giulio Antonio Santori (1532–1602) * bispeviet 1566
Kardinal Girolamo Bernerio (1540–1611) *1586
Erkebiskop Galeazzo Sanvitale (1566–1622) *1604
Kardinal Ludovico Ludovisi  (1595–1632) *1621
Kardinal Luigi Caetani (1595–1642) *1622
Kardinal Ulderico Carpegna (1595–1679) *1630
Kardinal Paluzzo Paluzzi Altieri degli Albertoni (1623–1698) *1666
Kardinal Flavio Chigi den eldre (1631–1693) *1686
Kardinal Emmanuel-Theódose de la Tour d’Auvergne de Bouillon (1643–1715) *1689
Biskop Giulio Dalla Rosa (1642–1699) *1698


== Referanser ==
Prospero Bottini

Prospero Bottini (født 1621 i den italienske by i kildene oppgitt som «Lucan», død 21. mars 1712) var en katolsk prelat som var titulærerkebiskop av Myra (1675–1712).Han ble utnevnt til biskop den 15. juli 1675 under pave Klemens X' pontifikat. Han forble i sitt embede frem til sin død.Han var ofte medvirkende, alltid som medkonsekrator, ved bispevielser. Det er kjent at han var medkonsekrator av minst 45 italienske biskoper og erkebiskoper. Hvem det var som bispeviet ham selv, er imidlertid ikke bevart for ettertiden.


== Referanser ==
Luis Marín de San Martín

Luis Marín de San Martín,  O.S.A. (født 21. august 1961 i Madrid) er en spansk ordensgeistlig og katolsk kuriebiskop. 


== Liv og virke ==


=== Augustiner, prest ===
Luis Marín de San Martín trådte inn i augustinerordenen og avla den 5. september 1982 og den 1. november 1985 sine henholdsvis første og evige løfter. Etter sine teologiske og filosofiske studier ble han presteviet den 4. juni 1988.Etter videre studier ved Universidad Pontificia Comillas ble han doktor i teologi. Han underviste prestekandidater og prester, var i provinsialråd og var prior i sitt ordenssamfunn, og underviste fra 2004 ved forskjellige utdannelsessentre drevet av augustinerne. Frem til an ble kalt til tjeneste i den romerske kurie var han generalarkivar og generalassistent for augustinerordenen, og president for Institutum Spiritualitatis Augustinianae.


=== Biskop ===
Pave Frans utnevnte ham den 6. februar 2021 til underseketær for Bispesynoden, og til titulærbiskop av Suliana. Han ble bispeviet av erkebiskopen av  Madrid, kardinal Carlos Osoro Sierra, den 11. april samme år i Almudenakatedralen i Madrid. Medkonsekrerende var kardinal Carlos Amigo Vallejo, O.F.M., emeritert erkebiskop av Sevilla, og biskop Manuel Herrero Fernández, O.S.A. av Palencia.


== Publikasjoner ==
Fra hans teologiske forfatterskap kan nevnes:
Agustinos: novedad y permanencia. Historia y espiritualidad de los orígenes (Madrid, 1990)
Juan XXIII. Retrato eclesiológico (Barcelona, 1998)
Los agustinos. Orígenes y Espiritualidad (Roma, 2009)
Las Iglesias Orientales (Madrid, 2011)
San Juan XXIII. Maestro espiritual (Madrid, 2014)


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Giovanni Francesco Albani (1720-1803) *1760
Kardinal Carlo Rezzonico den yngre (1724-1799) *1773
Kardinal Antonio Dugnani (1748-1818) *1785
Erkebiskop Jean-Charles de Coucy (1746-1824) *1790
Kardinal Gustave-Maximilien-Juste de Croÿ-Solre (1773-1844) *1820
Biskop Charles-Auguste-Marie-Joseph Forbin-Janson (1785-1844) *1824
Kardinal François-Auguste-Ferdinand Donnet (1795-1882) *1835
Biskop Charles-Emile Freppel (1827-1891) *1870
Kardinal Louis-Henri-Joseph Luçon (1842-1930) *1888
Kardinal Charles-Henri-Joseph Binet (1869-1936) *1920
Kardinal Maurice Feltin (1883-1975) *1928
Kardinal Jean-Marie Villot (1905-1979) *1954
Erkebiskop Lajos Kada (1924-2001) *1975
Kardinal Carlos Osoro Sierra (1945- ) *1997
Biskop  Luis Marín de San Martín (1961- ) *2021


== Referanser ==
Strindheim Idrettslag i 1990

Strindheim spilte sesongen 1990 i 2. divisjon avdeling B, som da var det nest øverste nivået i norsk fotballs ligasystem. Laget endte sesongen på femteplass på tabellen. Lagets hjemmekamper ble spilt på Lerkendal stadion fram til Myra kunstgressbane ble ferdig bygget for bruk til siste seriekamp. Tilskuersnittet på hjemmekampene var 364.


== Tabell ==
Kilde: rsssf.no


=== Tabellplassering per serierunde ===


== Kamper ==


=== Seriekamper ===


=== Norgesmesterskapet i fotball ===


=== Treningskamper ===


== Spillerstatistikk ==


== Referanser ==


== Kilder ==


== Se også ==
Norsk fotball i 1990
Grønn Framtid

Grønn Framtid er en ideell organisasjon som jobber for et mer rettferdig matsystem for mennesker, dyr og miljø. Organisasjonen ble grunnlagt i 2016 og har som mål å redusere Norges forbruk av animalske produkter med 50 % innen 2040 av hensyn til folkehelse, dyr i industrielt landbruk, samt miljø og klima. Organisasjonen jobber nasjonalt og har hovedseter i Tromsø og Ås.Grønn Framtid jobber blant annet for grønnere skolemat, arrangerer Tromsø VegFest - Nord-Norges Vegetarfestival, og hjelper forbrukere som ønsker å inkludere mer plantebasert mat i kostholdet.


== Referanser ==
Bahamas under Samveldelekene 2018

Bahamas deltok under Samveldelekene 2018 fra 4. til 15. april 2018 i Gold Coast, Queensland i Australia. Bahamas meldte på 31 utøvere til lekene. Bahamas deltok for 15. gang i samveldelekene.
Svømmeren Joanna Evans var øyens flaggbærer under åpningsseremonien.


== Medaljevinnere ==


== Referanser ==
The Daily Dot

The Daily Dot er en amerikansk nettavis. Den ble grunnlagt i 2011 og har fokus på internettkultur.


== Referanser ==


== Eksterne lenker ==
(en) Offisielt nettsted
Verktøyvogn

En verktøyvogn eller verkstedvogn er en mobil beholder for verktøy og små deler som kan brukes for å organisere og gjøre disse tilgjengelige for bruk på et verksted.


== Historie ==
Den første vognen for håndverktøy ble produsert var Hazet sin HAZET- Assistent. Hyllegulvene var sammenleggbare, og tidlige modeller kunne også fås med en flyttbar trebenet arbeidskrakk.


== Utforming ==
En verkstedvogn har vanligvis fire hjul, hvorav ofte to faste og to svingbare med eller uten lås. De har ofte skuffer med ekspansjonsbeslag utstyrt med kulelager og en sentrallås. På toppen kan det være en boksformet beholder eller benkeplate i tre eller plast. Vanligvis er det et håndtak festet på en av kortsidene. Noen vogner har støtbeskyttelse rundt. Avhengig av behov kan det monteres forskjellig tilbehør.
En verktøytralle eller verkstedtralle er en type med bare 2 hjul som gjør dem enklere å transportere over trapper, fortauskanter, etc.


== Se også ==
Verktøykasse
Verktøytavle


== Referanser ==
Regnum

Regnum er et russisk nyhetsbyrå. Det ble grunnlagt i 2002 av Boris Sorkin and Modest Kolerov. I 2006 mottok det Runet-prisen.


== Referanser ==


== Eksterne lenker ==
Offisielt nettsted 
(en) Regnum – kategori av bilder, video eller lyd på Commons
Bahamas under Samveldelekene 2022

Bahamas deltar under Samveldelekene 2022 fra 28. juli til 8. august 2022 i Birmingham, England. Det vil bli 16. gangen nasjonen deltar i lekene.
I juni 2022 ble  det meldt at 28 utøvere skulle delta under lekene.


== Medaljevinnere ==


== Referanser ==
Kontrollutvalget for overvåkings- og sikkerhetstjenesten

Kontrollutvalget for overvåkings- og sikkerhetstjenesten var et norsk statlig organ som førte etterfølgende kontroll med at Politiets overvåkingstjenestes virksomhet foregikk innenfor rammen av lov og instrukser.Utvalget ble oppnevnt ved kongelig resolusjon av 6. oktober 1972 etter forslag fra Mellbye-utvalget og i henhold til regjeringens forslag i St.meld. nr. 89 (1969-70) og Stortingets behandling av meldingen.
Frem til høsten 1989 besto utvalget av tre medlemmer. Antallet ble da utvidet til fem.Kontrollutvalget ble avløst av EOS-utvalget.


== Referanser ==